
Szigetelőanyagok égéshőjének mérése bomba kaloriméterrel

Dolgozatomban a hőszigetelő anyagok égéshőjét vizsgáltam bomba kaloriméter segítségével. Manapság az épületek hőszigetelése rendkívül fontos, hiszen energiát és pénzt spórolhatunk vele. A következő érv a hőszigetelés mellett az, hogy ezzel is óvhatjuk környezetünket. Egyre több a szmog a világ városaiban, de ha kevesebbet kell fűteni a jó hőszigetelés miatt, csökken a füstgáz kibocsátás. Ez a folyamat egy lakóháznál sem elenyésző, de gondoljunk csak bele globális méretekben. A szigetelés további előnyökkel is szolgál. A melegebb nyári hónapokban segít fenntartani, az esetlegesen létrehozott, kellemesen hűvös belső hőmérsékletet. Továbbá emeli a falak belső felületi hőmérsékletét, ezzel csökkentve a penész kialakulásának veszélyét.
A hőszigetelés tervezésekor fontos, hogy figyelembe vegyük a szigetelőanyagok tűzállóságát, és lehetőség szerint a legmagasabb tűzállósági csoportba soroltak közül válasszunk. Manapság sajnos rengeteg lakástűz alakul ki, ezért fontos, hogy a szigetelő anyagok minél tovább legyenek ellenállóak a tűzzel szemben, így védve az épületek egyéb szerkezeti elemeit.
Az általam vizsgált anyagoknál a következőket állapítottam meg:
- A hat anyag közül a fagyapotnál, illetve a PUR habnál mértem a legkisebb égéshőket: LéFagyapot = 20,597 MJ/kg, LéPUR=27,127 MJ/kg.
- A grafitos polisztirol, a Floormate700 és a rózsaszínű XPS esetén már jóval nagyobb értéket mértem:
o LéEPS80 = 37,86 MJ/kg
o LéFloormate700 = 39,193 MJ/kg
o LéRózsaszínűXPS = 38,55 MJ/kg.
- Azonban a legnagyobb égéshője a fekete polisztirolnak van (LéEPS200 = 39,827 MJ/kg), hiszen ennek az anyagnak van a legnagyobb sűrűsége is a többihez viszonyítva.
Mindezekből következik, hogy a vizsgált anyagok közül az EPS200 rendelkezik a legnagyobb tűzállósággal.



